Bittacidae

Anabittacus 
 Anomalobittacus
 Apterobittacus 
 Austrobittacus 
 Bittacus 
 Edriobittacus
 Harpobittacus 
 Hylobittacus 
 Issikiella 
 Kalobittacus 
 Nannobittacus 
 Neobittacus 
 Orobittacus 
 Pazius 
 Symbittacus 
 Tytthobittacus 

Bittacidae er en gruppe (familie) av insekter som hører til den lille ordenen skorpionfluer (Mecoptera). Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter. Med ca. 170 beskrevne arter er dette den mest artsrike gruppen av skorpionfluer etter Panorpidae.

Utseende 
Middelsstore, slanke, stankelbein-lignede insekter. Hodet har markert "nebb", antennene er lange og perlekjede-formede. De fire vingene er ganske like på form, lange og smale med et fint årenett, helt glassklare eller med en svart flekk i spissen. Beina er lange og tynne med to lange sporer i spissen av hver legg (tibia). Hos denne familien har ikke hannene en oppoverbøyd bakkroppsspiss som hos mange andre skorpionfluer. Den amerikanske slekten Apterobittacus er helt vingeløs og ligner sterkt på vingeløse stankelbein.

Larven er kort og trinn, med markert avsatt hodekapsel og spredte, lange hår. På ryggen har de parede, lange, tre-grenede kjøttfulle utvekster.

Liv og utvikling 
De voksne insektene er rovdyr som fanger små insekter ved hjelp av bakbeina. De er særlig kjent for son paringsatferd: hannene fanger byttedyr som de tilbyr hunnen og som hun spiser under paringen (hannen tar gjerne en bit, også). Hannen henger etter frambeina fra et strå eller en kvist og holder byttet fram med mellombeina. Enkelte ganger kan andre hanner late som de er hunner for å stjele byttet som blir frambudt. Larvene lever for det meste av døde insekter, men kan også spise dødt plantemateriale.
Bittacidae finnes særlig i løvskog, og går ikke særlig høyt opp i fjellene.

Utbredelse 
Familien er utbredt i alle verdensdeler bortsett fra polområdene, men mangler i Nord-Europa.
De er de eneste skorpionfluene som forekommer i Afrika.

Systematisk inndeling / Europeiske arter 

 Ekte insekter (Ectognatha)  
 Vingede insekter 
 Holometabole insekter 
 Mecopteriformia
 Antliophora
 Orden nebbfluer (Mecoptera)
 Underorden Eumecoptera
 Familien Bittacidae – 17 nålevende slekter
 Slekten Anabittacus Kimmins, 1929 (1 art, Chile)
 Slekten Anomalobittacus Kimmins, 1928 (1 art, Sør-Afrika)
 Slekten Apterobittacus McLachlan, 1893 (1 art, USA)
 Slekten Austrobittacus Riek, 1954 (1 art, Australia)
 Slekten Bittacus Latreille, 1805 (124 arter, alle verdensdeler)
 Bittacus hageni Brauer, 1860 – Mellom-Europa
 Bittacus italicus (Müller, 1766) – Sør- og Mellom-Europa
 Slekten Edriobittacus Byers, 1974 (1 art, Australia)
 Slekten Harpobittacus Gerstäcker, 1885 (12 arter, Australia)
 Slekten Hylobittacus Byers, 1979 (1 art, Nord-Amerika)
 Slekten Issikiella Byers, 1972 (5 arter, Sør-Amerika)
 Slekten Kalobittacus Esben-Petersen, 1914 (8 arter, Mellom-Amerika)
 Slekten Nannobittacus Esben-Petersen, 1927 (4 arter, Sør- og Mellom-Amerika)
 Slekten Neobittacus Esben-Petersen, 1914 (2 arter, Brasil)
 Slekten Orobittacus Villegas & Byers, 1982 (1 art, California)
 Slekten Pazius Navás, 1913 (8 arter, Sør- og Mellom-Amerika)
 Slekten Symbittacus Byers, 1986 (1 art, Australia)
 Slekten Tytthobittacus Smithers, 1973 (1 art, Australia)

Eksterne lenker 
 
 Tree of Life - Skorpionfluer, (Mecoptera) engelskspråklig, med bilder.
 Bildegalleri over nordamerikanske arter
 Norsk Entomologisk forening For den som er insektinterresert.

Nebbfluer